Det er lang tid siden, at jeg har vist billeder fra det gule forhavebed. Så nu får I lige lidt billeder derfra og til sidst et lille spørgsmål.
Den første mener jeg, at det er en solhat af en slags - ret mig endelig hvis det er forkert, for jeg er slet ikke sikker. Jeg købte ca. 10 stauder i en privat have sidste år og jeg kan ikke huske alle navnene.
Skønhedsøje kommer med en lille ekstra blomstring lige nu - men især løvet giver lidt liv i bedet i øjeblikket.
Sjovt nok så har jeg ikke tidligere set kongelys i haven, men der må have ligget latente frø i jorden og ventet på, at jeg fik fjerne vinca'en som dækkede hele bedet. Nu er der kommet lys til jordbunden og så har de haft mulighed for at spire. Denne ene blomstrer og så er der 3-4 rosetter, som jeg forventer blomster i den kommende sæson.
Natlys holder jeg så meget af. De springer ud hen på aftenen - derfor også navnet kl. 8-blomst. Da de startede deres blomstring sprang de dog ud omkring kl. 21, men vi har jo også "sny…
Farvelade-bed
Bedet som jeg startede på i foråret med mørke, lyserøde og hvide planter har sine højdepunkter, hvis man vel at mærke er i stand til at fokusere på bestemte udsnit af bedet.
Eksempelvis så synes jeg, at dahliaen 'Lucky Number' og ærteblomsterne her matcher fint.
Og de røde ærteblomster sammen med den røde dahlia står også smukt sammen.
Ærteblomsterne fik jeg fra min mor, som havde sået blandende farver i en potte. De små planter var kun lige kommet op i potten, da jeg plantede dem ud i bedet og jeg tænkte, at det nok gik an. Men jeg skal da love for, at det er blandede farver; rød, pink, lyserød, lilla og blå.
Den røde dahlia var den fejlpakkede, som jeg har skrevet om tidligere. Ja, faktisk var der to ud af de tre knolde i denne røde farve. Og når det så er sagt, så er denne røde dahlia utrolig smuk. Og jeg får en utrolig lyst til at lave et nyt bed i røde farver (note til mig selv; projekt urtehave skal færdiggøres før andet påbegyndes!)
Men nu den røde ikke helt passer in…
Denne skønne hortensia er begavet med en del skønne blomster i år. Utroligt efter den barfrost vi havde i vinters. Sidste år var der kun et par enkelte blomsterstande på den, idet den var frosset ned.
Som så ofte før, så fik jeg helt andre øjne på blomsterne gennem kameraets linse. Jeg har ikke tidligere lagt mærke til, at der på denne hortensia er små blomster på blomsterne.
Hortensiaen 'Limelight' er en nyanskaffelse. Den måtte med mig hjem forleden dag, da jeg kom forbi Bilka og de havde den på tilbudsvognene. Det kunne jeg ikke stå for og specielt ikke efter, at jeg har set den flere gange her i Bloglandia og hørt om dens fortræffeligheder.
Jeg har endnu en hortensia i haven, som jeg flyttede i efteråret. Sidste år stod den stor og flot i forhavebedet, hvor jeg har de gule blomster. Syntes ikke at lyserød passede sammen med solskinsgult, så den måtte flyttes.
Det har den nu ikke været særlig glad for, for den står med små pistne blomster og en stor del af busken står med …
"Tyve" på spil
Vi har været væk et par dage til en skøn havefest hos svigerforældrene i Jylland. Og det er der "nogle" som har benyttet sig af. Før vi tog afsted var der en del modne vindruer i drivhuset, men da vi kom hjem blev jeg mødt af dette syn .........
da jeg stak hovedet indenfor i drivhuset. Der var ikke mange modne druer tilbage.
Tidligere på ugen har jeg overrasket en solsort i drivhuset - den blev noget forfjamsket og kunne slet ikke finde ud af hvor drivhusdøren var igen.
Og fra soveværelsesvinduet har jeg har set en solsort hoppe ud af drivhuset med en drue i næbbet. Så jeg er helt sikker på, at det er solsortene, som gør sig til vindrue-tyve.
Ærgerligt at solsortene får glæde af de druer fra planter, som jeg har nippet og plejet lige siden foråret. Så jeg spekulerer på, om jeg mon kan hænge et eller andet slags luftigt gardin op i døren til drivhuset, så solsortene ikke kan finde vej ind af døren. Eller har de mon lært, at der er lækkert mad derinde, så de alligevel vil fo…
Burger med havens grønt
Nu er dette jo ikke en madblog, men jeg synes alligevel, at jeg har lyst til at vise en lille billedserie; fra jord til bord og som er meget mad-inspireret.
En del af dagens høst fra urtehaven var salat og den første squash.
Det blev lavet til en dejlig råmarineret squashsalat: squashen skæres i tynde skiver - jeg brugte et mandolinjern. Halv olie og halv citronsaft blandes med peber og hældes over squashen. Squashen blandes godt med olie/citronen, så alle skiver er vendt i marinaden. Salaten trækker ca. 15 min.
Salaten blandes lige inden servering med salat plukket i mindre stykker. Over salaten kommes hakkede mandler og parmesan skåret med kartoffelskrælleren.
Faktisk var det meningen, at salaten skulle spises til en bruger med friskbagt brød. Men salaten var en udmærket erstatning for den traditionelle agurkesalat og blev lagt ovenpå bøffen. Mums siger jeg bare.
Up-date på Lucky number
Forleden skrev jeg et indlæg vedr. dahliaen 'Lucky Number'. Jeg havde købt tre knolde i én pakke og det viste sig, at i hverfald én af knoldene ikke var en 'Lucky Number'. Se evt. indlægget her.
Efterfølgende er jeg blevet kontaktet af Plantorama, som havde læst indlægget. Plantorama mener, at der er sket en pakkefejl og beklager mange gange, at jeg har fået en anden knold end lovet på embalagen.
Men ikke nok med det, så ville de gerne kompensere for fejlen ved at give mig tre dahlier i blomst. Det er et rigtig flot tilbud og jeg er meget imponeret over, at de har opsøgt mig på baggrund af et indlæg her på bloggen.
I går var jeg hos Plantorama i Hillerød for at vælge tre dahlier. Det var altså kræs at kunne vælge kvit og frit blandt de smukke dahlier, som de har fået hjem.
Jeg valgte to skønne lyserøde dahlier, som jeg skal have plantet i mit lyserøde husbed. Øverst er det Dahlia 'Zarco' og under ses Dahlia XXL Aztec 'Veracruz'.
Desuden valgte jeg Dahl…
Et kort indlæg som visuelt viser hvor langt jeg er nået. Højbedet er sat i jorden, hindbærbedet har fået kant og jord (og dermed struktur) og i gangen er der lagt belægningsdug og ærtesten.
I bunden af højbedet har jeg lagt belægningsdug, idet der gror skvalderkål i området. Bedet forventer jeg bliver fyldt med jord den jord som skal væk under græstørven i gangene.
I det ene hjørne af haven ligger denne bunke ærtesten og venter. Og det er altså svært med tålmodigheden - jeg vil så gerne have det lagt på plads. Men ...
Men inden da skulle jeg lige have de sidste højbede på plads. Dvs. at det var et højbed og kanten på hindbærbedet. Det var et dejligt varmt arbejde midt i solen, men det trøstede mig meget, at jeg dermed kunne se (mærke), at urtehaven er placeret korrekt.
Hen på eftermiddagen blev arbejdet dog afbrudt flere gange af små regnbyger, så jeg nåede kun at sætte højbedet op. Kanten til hindbærbedet klares hurtigt i morgen. Hindbærbedet ses længst til højre i billedet.
Men inden jeg kunne gå ind fra haven for aftenen, så måtte jeg altså lige prøve at lægge lidt ærtesten på en lille del af gangen, hvor jeg havde skrællet græsset af. Jeg har fjernet græsset, så der kan lægges ca. 5 cm ærtesten på. Og ærtestenene bliver lagt på fiberdug.
Til sammenligning har jeg sat et før-billede op af én af de gange, som endnu ikke har fået skrællet græs…
Jeg har fået et læs ærtesten størrelse 4-8 mm. En del af ærtestene blev læsset af på stierne bag i haven, som trængte gevaldigt til en opfriskning. Og specielt efter at hækken var blevet fjernet så det mildest talt ikke specielt godt ud længere.
Her er en et lille smugkig på en del af sti-systemet - en lille smutvej, som forbinder stien med terrassen.
På billedet inden ses tydeligt, at stien trængte til en opdatering. De små planter i bunden er martsvioler, som er blevet fjernet sammen med en del jord for at få plads til stenene. Det stedsegrønne i venstre side er blevet studset gevaldigt.
Pludselig ser området meget større ud, trædestenene kommer meget tydeligere frem og det har givet meget mere luft. Det pyntede godt :-)
Stubben i højre side er fra et fyrretræ, som vi fældede for en del år siden. Mon ikke den kan blive brugt til et og andet kreativt i stedet for at stå der midt i det hele. Jeg må i tænkeboks.
Nå, jeg må videre med projektet i det gode vejr på denne dejlige, men også…
3 x Tagetes
Tagetes har indtil nu været lig med en bedstemor-blomst. Jeg mener at husker, at begge hold bedsteforældre selv såede og fremdrev tagetes eller fløjsblomster, som de også blev kaldt. Og at tagetesblomsterne ofte blev brugt som kantplante i staudebede. Jeg synes også, at jeg kan fremkalde mig duften af tagetes fra bedsteforældrenes have.
For første gang har jeg selv sået tagetes og taget bedsteforældrenes "tradition" med at bruge planterne som kantplante til mig. Dog har jeg forkastet ideen om at bruge dem som kantplante i staudebede. Næh, istedet bruger jeg dem som kantplante i højbedene i urtehaven.
Specielt Spanish Brocade er jeg meget tilfreds med. Den er kommet rigtig godt i gang og jeg har fået dem sat så tæt, at de danner en fin kant i det ene højbed. Og så kan jeg slet ikke se mig mæt i de skønne varme farver og farvespillet i blomsterne.
Derudover har jeg Harlequin. Jeg havde ikke særlig mange frø tilbage (såede sidste år, men et og andet gik galt), så de står lidt s…